2005-ben megnyerte a felnőtt és az utánpótlás magyar bajnokságot. A világbajnokságon nem jutott a döntőbe, 21. volt. Az erfurti utánpótlás Eb-n 11. volt. 2006-ban megvédte hazai felnőtt elsőségét. A göteborgi Eb-n kiesett a selejtezőben, huszonötödikként zárt. Tanulmányait az Egyesült Államokban folytatta. Az universiadén tizenkettedik lett. 2008 márciusában teljesítette az olimpiai induláshoz szükséges szintet. 2008 és 2010 között ismét magyar bajnok volt. A pekingi olimpián 34. lett. A 2009-es vb-n 14. helyezett volt. A 2010-es Eb-n 12. lett. Az éves világranglistán 30. helyen végzett. 2011 júniusában olimpiai B-szintet dobott, augusztusban 71,33 méteres országos csúccsal második lett az universiaden. A 2011-es atlétikai világbajnokságon a selejtezőben 68,89 méterrel 13. lett. A döntőről három centivel maradt le. A 2012-es Európa-bajnokságon nyolcadik helyen került a döntőbe, ahol hetedik lett. A 2012-es londoni olimpián a 17. helyen végzett, így nem jutott a legjobb tizenkettőt felvonultató döntőbe.